Νικόλαος Κούρναβος

Ο Νικόλαος Κούρναβος (20 Απριλίου 1912 - 17 Αυγούστου 1989), του Λεωνίδα και της Ασπασίας, ήταν Έλληνας δικηγόρος και πολιτικός. Διετέλεσε Νομάρχης κυρίως στη Θράκη και στη Μακεδονία.

 Βιογραφία 
Γεννήθηκε στον Δίλοφο Κοζάνης και σπούδασε νομικά και οικονομικές επιστήμες στο Πανεπιστήμιο της Θεσσαλονίκης.Ελληνικόν who's who, Εκδοτικός Οργανισμός Ελληνικών who's who 1965,  σελ. 284. Ξεκίνησε τη νομική του σταδιοδρομία ως δικηγόρος στο Πρωτοδικείο Έβρου και παρά τω Πρωτοδικείω Θεσ/νίκης το 1940. 
Διορίστηκε αρχικά Νομάρχης Ροδόπης το 1962 και υπηρέτησε στον εκεί νομό έως το 1964. Τον Ιούνιο του 1964 τοποθετήθηκε Νομάρχης Θεσσαλονίκης όπου παρέμεινε έως τον Μάιο του 1967.Μακεδονία, φύλλο 10-6-1964, σελ. 1. Ως νομάρχης εγκαινίασε τη Διεθνή Έκθεση της Θεσσαλονίκης το 1965, καθώς εξαιτίας του τεταμένου πολιτικού κλίματος έπειτα από τα Ιουλιανά, δεν μετέβη κανείς πρωθυπουργός για να εγκαινιάσει την έκθεση.Η ιστορία της ΔΕΘ, ιστορία της Θεσσαλονίκης , ανάκτηση 20-8-2016.
Στη συνέχεια διετέλεσε Νομάρχης Θεσπρωτίας από τον Μάιο του 1967Μακεδονία, 21-5-1967, σελ. 1. έως το 1968, Δράμας από το 1968 έως το 1969, Τρικάλων από τον Οκτώβριο του 1969 έως το 1970, Καβάλας από το 1970 έως το 1973 Κώστας Παπακοσμάς, Η Ιστορία της Νομαρχίας Καβάλας , Kavala Press.gr, 4-8-2013, ανάκτηση 8-2-2016. και ξανά Νομάρχης Θεσσαλονίκης από το 1973 έως το 1974.
Ήταν παντρεμένος με την Ελπινίκη Γ. Παπαναστασίου και απέκτησαν μία κόρη και έναν γιο.
Πέθανε σε ηλικία 77 ετών στις 17 Αυγούστου 1989 και κηδεύτηκε στον ιερό ναό Αγίας Σοφίας.εφ. Μακεδονία, 18-8-1989, σελ. 3.. Τιμήθηκε με τον Αργυρό Σταυρό της Χιλιετηρίδος Αγίου Όρους του Οικουμενικού Πατριαρχείου.

 Πηγές 

Κατηγορία:Νομάρχες Δράμας
Κατηγορία:Νομάρχες Καβάλας
Κατηγορία:Νομάρχες Θεσπρωτίας
Κατηγορία:Νομάρχες Θεσσαλονίκης
Κατηγορία:Νομάρχες Ροδόπης
Κατηγορία:Νομάρχες Τρικάλων